b"\n_START_ARTICLE_\nPatefonas\n_START_PARAGRAPH_\nPatefonas arba gramofonas \xe2\x80\x93 grojimo prietaisas, kuris groja muzikos plok\xc5\xa1teles.\n_START_SECTION_\nIstorija\n_START_PARAGRAPH_\nPirm\xc4\x85j\xc4\xaf prietais\xc4\x85 galint\xc4\xaf atkurti garsus 1877 m. u\xc5\xbepatentavo Tomas Edisonas. \xc5\xa0is prietaisas buvo pavadintas fonografu. Fonografe garso saugojimui buvo naudojamas cilindras. Garsas buvo \xc4\xafra\xc5\xa1in\xc4\x97jamas adat\xc4\x97le ant cilindro pavir\xc5\xa1iaus \xc4\xafr\xc4\x97\xc5\xbeiant kintamo gylio griovel\xc4\xaf. Edisonas buvo svarst\xc4\x99s ir garso \xc4\xafra\xc5\xa1in\xc4\x97jim\xc4\x85 \xc4\xaf diskus, ta\xc4\x8diau pasirinko cilindrus, nes cilindro pavir\xc5\xa1iuje esan\xc4\x8diu grioveliu, adat\xc4\x97l\xc4\x97 gal\xc4\x97jo jud\xc4\x97ti pastoviu grei\xc4\x8diu. Disko pavir\xc5\xa1iuje, linijinis greitis ma\xc5\xbe\xc4\x97ja art\xc4\x97jant prie disko centro._NEWLINE_Prietaisas atkuriantis gars\xc4\x85 i\xc5\xa1 plok\xc5\xa1teli\xc5\xb3 buvo u\xc5\xbepatentuotas 1887 m. Emilio Berlinerio. \xc5\xa0is prietaisas buvo pavadintas gramofonu. Gramofono \xc4\xafra\xc5\xa1uose garsas buvo saugomas disko pavir\xc5\xa1iuje esan\xc4\x8diame spiral\xc4\x97s formos griovelyje. Gramofono plok\xc5\xa1tel\xc4\x97se b\xc5\xabdavo naudojama horizontali moduliacija (griovelis svyruodavo \xc4\xaf \xc5\xa1onus). Pirmieji gramofonai atkurdavo prastesn\xc4\x97s kokyb\xc4\x97s gars\xc4\x85 nei fonografai, ta\xc4\x8diau v\xc4\x97liau buvo i\xc5\xa1tobulinti. Pagrindinis plok\xc5\xa1teli\xc5\xb3 privalumas prie\xc5\xa1 cilindrus yra tas, kad jos u\xc5\xbeima ma\xc5\xbeiau vietos.\n_START_SECTION_\n\xc5\xbdod\xc5\xbeio kilm\xc4\x97\n_START_PARAGRAPH_\nRyt\xc5\xb3 Europos kalbose \xc4\xafsivyravo ne gramofono terminas, b\xc5\xabdingas Vakaruose, o nuo pranc\xc5\xabz\xc5\xb3 firmos Path\xc3\xa9 (ji prekiavo gramofonais Pranc\xc5\xabzijoje bei \xc5\xa1alia esan\xc4\x8diuose miestuose) kil\xc4\x99s \xc5\xbeodis, prie jo prid\xc4\x97jus graiki\xc5\xa1k\xc4\x85 d\xc4\x97men\xc4\xaf (gr. \xcf\x86\xcf\x89\xce\xbd\xce\xae\xc2\xa0= fone 'garsas')."